Title: Το υποκείμενο του απαρεμφάτου

Ταυτοπροσωπία ή ετεροπροσωπία;

Ιδού η απορία!

Οι στόχοι της μελέτης μας

Text χωρίς τίτλο

Ξεφυλλίζουμε αυτό το υπέροχο βιβλιαράκι για να διερευνήσουμε τα εξής ερωτήματα:

Τι είναι η ταυτοπροσωπία;

Και τι η ετεροπροσωπία;

Ποια σχέση έχει το υποκείμενο του ρήματος με εκείνο του απαρεμφάτου;

Σε ποιες πτώσεις μπορούμε να τα βρούμε;

Έτσι θα αναγνωρίζουμε τα φαινόμενα αυτά μέσα στα κείμενά μας

με μεγάλη ευκολία!

Το βιβλίο μας

Text χωρίς τίτλο

Τα πάντα για το υποκείμενο του απαρεμφάτου!

Πατάμε εδώ... για το σχολικό βιβλίο

Κι εδώ... για να θυμηθούμε τα πάντα για το απαρέμφατο

Το ερώτημα

Text χωρίς τίτλο

Τι είναι, άραγε, αυτοί οι περίεργοι όροι,

 η ΤΑΥΤΟΠΡΟΣΩΠΙΑ και η ΕΤΕΡΟΠΡΟΣΩΠΙΑ;

Ποια πρόσωπα ταυτίζονται, λοιπόν;

Οι αποκαλύψεις στο βίντεο της κ. Κ. Σάιτ !!!

Ταυτοπροσωπία - η θεωρία

Text χωρίς τίτλο

Ποια είναι η σχέση, λοιπόν, του υποκειμένου του απαρεμφάτου με εκείνο του ρήματος;

Το υποκείμενο του απαρεμφάτου μπορεί να είναι:

α. Το ίδιο με το υποκείμενο του ρήματος από το οποίο εξαρτάται το απαρέμφατο, εφόσον η μετάφραση της πρότασης το υποδεικνύει..

Σε αυτή την περίπτωση έχουμε το φαινόμενο της ταυτοπροσωπίας, καθώς τα πρόσωπα που δρουν είναι ίδια, δηλαδή ταυτίζονται.

Η λέξη που αναζητούμε βρίσκεται, θυμόμαστε, σε πτώση ονομαστική.

Οὗτοι ἐθέλουσιν ὑπὲρ πατρίδος θνῄσκειν.

= αυτοί θέλουν αυτοί οι ίδιοι να πεθάνουν για την πατρίδα.

Άρα, το Οὗτοι είναι υποκείμενο και του ρήματος και του απαρεμφάτου.

(ταυτοπροσωπία)

Ταυτοπροσωπία - η άσκηση

Mark the Words - ταυτοπροσωπία

Στις προτάσεις που ακολουθούν παρατηρούμε το φαινόμενο της ταυτοπροσωπίας.

Κάνε κλικ πάνω στη μία και μοναδική λέξη σε κάθε πρόταση που είναι

ταυτόχρονα υποκείμενο του ρήματος και του απαρεμφάτου.

Θυμήσου σε ποια πτώση θα την αναζητήσεις.

Μένων ἐβούλετο πλουτεῖν.

Τῶν πολιτῶν οὐδεὶς ἤθελεν ἀπειθεῖν.

Ἡμεῖς δυνάμεθα σῶσαι τὴν πατρίδα.

Ἀπειλοῦσιν οἱ Βοιωτοὶ ἐμβαλεῖν εἰς τὴν Ἀττικήν.

Ἄλκηστις ἐβούλετο ὑπὲρ Ἀδμήτου ἀποθανεῖν.
A: Μένων; οὐδεὶς; Ἡμεῖς; Βοιωτοὶ; Ἄλκηστις

Ετεροπροσωπία - η θεωρία

Text χωρίς τίτλο

Το υποκείμενο του απαρεμφάτου μπορεί όμως, όπως είδαμε, να είναι και

β. διαφορετικό από το υποκείμενο του ρήματος από το οποίο εξαρτάται το απαρέμφατο.

Τι σημαίνει αυτό;

Οι δράστες μας διαφέρουν, είναι έτεροι (=διαφορετικοί).

Άλλος πράττει αυτά που λέει το ρήμα

 κι άλλος αυτά που λέει το απαρέμφατο!

Τότε θα αναζητήσουμε το υποκείμενο του ρήματος, όπως πάντα, σε ονομαστική.

Αλλά το υποκείμενο του απαρεμφάτου θα βρίσκεται σε αυτήν την περίπτωση σε αιτιατική.

Και πώς ονομάζουμε αυτό το φαινόμενο;

Πολύ σωστά! Ετεροπροσωπία, φυσικά!

Ας δούμε και το παράδειγμά μας:

Ἐγώ οἴομαι ὑμᾶς γιγνώσκειν τὰ ῥηθέντα.

= εγώ νομίζω ότι εσείς γνωρίζετε τα ειπωμένα.

ἐγώ το υποκείμενο του ρήματος,

αλλά ὑμᾶς το υποκείμενο του απαρεμφάτου

(ετεροπροσωπία)

Ετεροπροσωπία - η άσκηση

Mark the Words - ετεροπροσωπία

Σε όλες τις προτάσεις που ακολουθούν παρατηρούμε το φαινόμενο της ετεροπροσωπίας.

Κάνουμε κλικ πάνω στη μία και μοναδική λέξη που είναι το υποκείμενο του απαρεμφάτου.

Θυμόμαστε σε ποια πτώση πρέπει να το αναζητήσουμε.

Οἱ στρατιῶται ηὔχοντο αὐτόν εὐτυχῆσαι.

Ἡμεῖς δοκοῦμεν τὸν Σωκράτην σοφὸν εἶναι.

Ὑμεῖς βούλεσθε ἡμᾶς θαυμάζειν τοὺς ἀγαθούς;

Σὺ ὁμολογεῖς Εὐθύφρονα σοφὸν εἶναι.

Οὗτος λέγει τοὺς μαθητὰς  δίκαια πράττειν.
A: αὐτόν; Σωκράτην; ἡμᾶς; Εὐθύφρονα; μαθητὰς

Όλη η θεωρία σε μια άσκηση τόσο δα...

Fill in the Blanks με όλη τη θεωρία

Όλη η θεωρία σε επανάληψη ασκησιακή!

Συμπληρώνουμε τα κενά με τις λέξεις που λείπουν.

Προσοχή στην ορθογραφία, τη σωστή πτώση και τον τονισμό,

μη χάσουμε μονάδες και μείνουμε με τον καημό!

Q: Πόσο καλά θυμόμαστε το υποκείμενο του απαρεμφάτου, τις πτώσεις του και τη σχέση του με το υποκείμενο του ρήματος;

Το υποκείμενο του απαρεμφάτου μπορεί να είναι:

α. Το ίδιο με το υποκείμενο του ρήματος από το οποίο εξαρτάται το απαρέμφατο. Σε αυτήν την περίπτωση έχουμε το φαινόμενο της [...]. Η λέξη που αναζητούμε βρίσκεται, θυμόμαστε, σε πτώση [...].

Οὗτοι ἐθέλουσιν ὑπὲρ πατρίδος θνῄσκειν (αυτοί θέλουν αυτοί να πεθάνουν).

β. Διαφορετικό από το υποκείμενο του ρήματος από το οποίο εξαρτάται το απαρέμφατο. Σε αυτήν την περίπτωση έχουμε το φαινόμενο της [...] και τότε το υποκείμενο του απαρεμφάτου βρίσκεται σε πτώση [...].

Οἴομαι πάντας ὑμᾶς γιγνώσκειν τὰ ῥηθέντα (εγώ νομίζω ότι εσείς γνωρίζετε).

Καλή μας επιτυχία!!!
A: ταυτοπροσωπίας/ταυτοπροσωπιας/ταυτοπροσωπία/ταυτοπροσωπια; ονομαστική/ονομαστικη; ετεροπροσωπίας/ετεροπροσωπιας/ετεροπροσωπία/ετεροπροσωπια; αιτιατική/αιτιατικη

Τα εμπεδώσαμε;

Text χωρίς τίτλο

Ανεβήκαμε πια όλα τα σκαλιά της ταυτοπροσωπίας και της ετεροπροσωπίας. Είμαστε έτοιμοι να ασκηθούμε και με τις δύο μαζί!

Και τα δύο φαινόμενα μαζί!

Mark the Words - και τα δύο φαινόμενα μαζί

Η ώρα της αλήθειας κατέφτασε!

Ταυτοπροσωπία ή ετεροπροσωπία ;

Ελέγχουμε τα υποκείμενα του ρήματος και του απαρεμφάτου κάθε πρότασης

και καταλαβαίνουμε αν έχουμε ταυτοπροσωπία ή ετεροπροσωπία.

Κάνουμε κλικ πάνω στο σωστό.

Ξενοφῶν ἔλεγε τούτους οὐκ εἶναι πολεμίους. ταυτοπροσωπία / ετεροπροσωπία

Τὰ παιδία ἐμάνθανον διώκειν τὴν ἀρετήν.       ταυτοπροσωπία /ετεροπροσωπία

Οἱ Αἰγινῆται λέγουσιν οὖκ εἶναι αὐτόνομοι.       ταυτοπροσωπία /ετεροπροσωπία

Οὗτος ἔλεγε ταῦτα ψευδῆ εἶναι.                          ταυτοπροσωπία / ετεροπροσωπία

Ἐδίδαξε ὁ πατήρ τοὺς παῖδας τοξεύειν.      ταυτοπροσωπία / ετεροπροσωπία

Κῦρος ἔλεγε ἄριστος γενέσθαι. ταυτοπροσωπία /ετεροπροσωπία
A: ετεροπροσωπία; ταυτοπροσωπία; ταυτοπροσωπία; ετεροπροσωπία; ετεροπροσωπία; ταυτοπροσωπία

Μπράβο!

Text χωρίς τίτλο

Συγχαρητήρια!

Τα καταφέραμε!

Λύσαμε όλους τους γρίφους!!!

Κι αν θέλουμε πάμε από την αρχή ξανά!!!

Τίτλοι τέλους